Diari Oficial de la Generalitat Valenciana


Sumari del DOGV 4610, del 17-10-2003 (2003/10090)

RESOLUCIÓ de 23 de setembre de 2003, de la Direcció General de Recursos Humans, per la qual executa la sentència 150/03 del Jutjat Contenciós Administratiu número 7 de València, recaiguda en el procediment abreujat 434/02, interposat contra l'Orde de 23 de setembre de 2002, de la Conselleria de Sanitat, per la qual convoca un procés extraordinari de consolidació d'ocupació per a la selecció i provisió de places de conductor portalliteres de SAMU en les institucions sanitàries dependents de la Conselleria de Sanitat.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4610

Data del DOGV
:   17-10-2003

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2003/10135


Organisme emissor
:   Conselleria de Sanitat

Tipus de document
:   Resolució

RESOLUCIÓ de 23 de setembre de 2003, de la Direcció General de Recursos Humans, per la qual executa la sentència 150/03 del Jutjat Contenciós Administratiu número 7 de València, recaiguda en el procediment abreujat 434/02, interposat contra l'Orde de 23 de setembre de 2002, de la Conselleria de Sanitat, per la qual convoca un procés extraordinari de consolidació d'ocupació per a la selecció i provisió de places de conductor portalliteres de SAMU en les institucions sanitàries dependents de la Conselleria de Sanitat. [2003/X10986]
  
Vista la sentència número 150/03, del Jutjat Contenciós Administratiu número 7 de València, per la qual estima el recurs contenciós administratiu promogut per Alfredo Martínez Arnal contra l'Orde de 23 de setembre de 2002, de la Conselleria de Sanitat, per la qual convoca un procés extraordinari de consolidació d'ocupació per a la selecció i provisió de places de conductor portalliteres de SAMU en les institucions sanitàries dependents de la Conselleria de Sanitat (publicada en el DOGV núm. 4.367, de 29.10.2002).
  
Vista la sentència del jutjat que anul·la l'annex II, barem de mèrits, fase de selecció i l'annex III, barem de mèrits, fase de provisió, per tal com no considera com a mèrit el temps treballat el model tradicional d'urgència.
  
Per tot això, vist el que disposen els articles 118 de la Constitució Espanyola i 18 de la Llei Orgànica del Poder Judicial, segons els quals és obligatori complir les sentències en els seues mateixos termes; fent ús de les competències delegades per l'Orde de18 de febrer de 2000, de la Conselleria de Sanitat, per la qual es deleguen atribucions en matèria de contractació administrativa, gestió econòmica i gestió de personal, en òrgans de la conselleria (DOGV núm. 3.699, d'1 de març de 2000), resolc:
  
Primer
  
Afegir en l'annex II del barem de la fase de selecció de l'Orde de 23 de setembre de 2002, en l'apartat 1.1 Pels servicis prestats, qualsevol que haguera sigut el moment, en les institucions sanitàries dependents de la Conselleria de Sanitat, el punt següent:
  
«1.1.c. En una categoria del model tradicional, de quota, de zona o d'urgència, del mateix grup de titulació i, si és el cas, la mateixa especialitat que la categoria a la que es concursa amb nomenament fix o temporal: 0,225 punts per mes treballat.»
  
Afegir en l'apartat 1.2 Pels servicis prestats en les institucions sanitàries de la Seguretat Social d'altres servicis de salut, el punt següent:
  
«1.2 c. En categories del model tradicional, de quota, de zona o d'urgència, del mateix grup de titulació i, si és el cas, la mateixa especialitat que la categoria a la que es concursa amb nomenament fix o temporal: 0,075 punts per mes treballat».
  
Segon
  
Afegir en l'annex III del barem de mèrits de la fase de provisió de l'Orde de 23 de setembre de 2002, en l'apartat 1.1 Pels servicis prestats, qualsevol que haguera sigut el moment, en les institucions sanitàries dependents de la Conselleria de Sanitat, el punt següent:
  
«2.1.c. En les categories del model tradicional, de quota, de zona o d'urgència, del mateix grup de titulació i, si és el cas, la mateixa especialitat que la categoria a la que es concursa: 0,225 punts per mes treballat».
  
Afegir en l'apartat 2.2 Pels servicis prestats en les institucions sanitàries de la Seguretat Social d'altres servicis de salut, el punt següent:
  
«2.2.c. En la categoria del model tradicional, de quota, de zona o d'urgència, en la mateixa categoria professional a la que es concursa: 0'075 punts per mes treballat».
  
Tercer
  
Els aspirants que han participat en la present convocatòria hauran de presentar, si és el cas, la documentació referida a estos servicis en el termini de quinze dies naturals comptadors a partir de l'endemà de la publicació d'esta resolució en el Diari Oficial de la Generalitat Valenciana.